stanford-oval/wikipedia huggingface dataset:
אנדרו קולדקוט
קורות חיים

קולדקוט נולד בקנט שבאנגליה. אביו היה כומר מקומי. קולדקוט התחנך בבית הספר אפינגהאם, ובמכללת אקסטר שבאוניברסיטת אוקספורד.
בין השנים 1907–1935 עבד עבור השירות הקולוניאלי הבריטי וכיהן בין היתר כתת-שר לעניין מושבות המצרים; כמפקח על האדמות במדינות המלאיות; כשר לעניין דואר; בין השנים 1931–1933 כיהן כמזכיר ממשלת פדרציות המדינות המלאיות; בין 1933 - 1935 כמזכיר מושבות המצרים, ובין 1934 - 1935, כנציב העליון של מושבות המצרים והמדינות המלאיות.
ב-12 בדצמבר 1935 החל קולדקוט לכהן בתפקיד מושל הונג קונג, וכיהן כמושל שנה אחת, עד ה-28 באוקטובר 1937 - התקופה הקצרה ביותר בין מושלי הונג קונג. תפקידו כמושל הונג קונג קוצר בשל מינויו לתפקיד מושל ציילון בשנת 1937, וכיהן בתפקיד זה עד 1944.
בתקופת כהונתו כמושל הונג קונג נפתח בית החולים המלכה מרי במושבה.
קולדקוט פרסם שני אוספי סיפורת בין 1947–1948.
קולדקוט נפטר ב-14 ביולי 1951.
משפחתו

קולדקוט נשא לאישה את אוליב מרי (Olive Mary) בשנת 1918 ונולדו להם בן ובת. לאחר מותה של אוליב בשנת 1943, קולדקוט נישא בשנית לאוולין מאי (Evelyn May) בשנת 1946.
תארים

קולדקוט התקבל למסדר מיכאל הקדוש וג'ורג' הקדוש בשנת 1932 וקיבל תואר אביר במסדר זה בשנת 1937 ותואר אביר גדול בשנת 1941.
קולדקוט התקבל למסדר האימפריה הבריטית בשנת 1926 וקיבל תואר אביר במסדר זה בשנת 1935. בשנת 1936 קיבל תואר אביר מסדר יוחנן הקדוש.
מורשתו

על שמו של אנדרו קולדקוט קרויה דרך קולדקוט בניו קאולון שבהונג קונג, וכן גבעת קולדקוט ודרך קולדקוט שבסינגפור. דרך אוליב (Olive Road) שבסינגפור, קרויה על שם רעייתו הראשונה.
אשקופיים

| אשקופיים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
משפחה:: אשקופיים
שם מדעי
 Ambassidae ‏קלונצינגר, 1870

אשקופיים (שם מדעי: Ambassidae) היא משפחת דגים מסדרת הדקראים המצויים במים מתוקים ובמי הים באסיה ובאיי האוקיינוס השקט והאוקיינוס ההודי.
אורכם של האשקופיים עד 25 ס"מ והם בעלי קשקשים כסופים ומעט שקופים. הראש והעיניים גדולות והפה קטן. הגב מעט מתעקל אצל חלקם והסנפיר הגבי גבוה. הם חיים בקרבה לקרקעית וניזונים משיריים.
דגים רבים ממשפחה זו הם דגי נוי מבוקשים.
מיון

משפחה אשקופיים (Ambassidae)
סוג Ambassis
סוג ומין יחיד Chanda nama
סוג ומין יחיד Denariusa australis
סוג Gymnochanda
סוג ומין יחיד Paradoxodacna piratica
סוג Parambassis
סוג ומין יחיד Pseudambassis roberti
סוג Tetracentrum
אנדרו קופר (שחקן)

| --- | --- |
אין תמונה חופשית
 לידה:  24 בפברואר 1981 (בן 43) בקינגהאמשייר, הממלכה המאוחדת 
 מדינה:  הממלכה המאוחדת 
 פרופיל ב-IMDb
 
אנדרו קופר (באנגלית: Andrew Cooper; נולד ב-24 בפברואר 1981) הוא שחקן קולנוע, טלוויזיה ודוגמן אנגלי.
קריירה

קופר הופיע בפרסומת של דיאט קולה בשנת 2013.  הוא הופיע בפרסומות של כמה מותגים ידועים בהם דנהיל, טופמן, ג'ורג'ו ארמני ופול סמית'. במקביל החל קופר לעסוק במשחק והשתתף בסדרת הטלוויזיה "The Royals".
הוא הופיע בסרט טלוויזיה "לבבות מלכותיים" ששודר בערוץ הולמרק ב-2018, לצד סינדי באזבי וג'יימס ברולין.
בשנת 2018 שיחק בתפקיד ראשי בסרט "כריסמס בארמון".
חיים אישיים

הוא נשוי לג'יין קופר. יש להם שני ילדים,  טיילור (ילידת 2009) וג'קסון (יליד 2011). לבני הזוג חנות לחיות מחמד בשם "The Mutz Nutz", חנות שנמצאת בלב הקהילה ומטרתה לעבוד עם ארגוני הצדקה המקומיים השונים באיתור מחדש של בעלי חיים לא רצויים.
בשנת 2016, הוא השיק ספר בישול בשם "Juice Manifesto" הכולל יותר מ-100 מתכונים למיצים מזינים ושייקים.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2014 | Citizen Khan | האיכר חאן |  |
| 2015 | עדות אילמת | ג'ושוע |  |
| 2015–2017 | The Royals | לורד טוויסדן "בק" בקוויט השני |  |
| 2017 | The Way |  | מיני סדרת טלוויזיה |
| 2017–2018 | Damnation | איש מהעיר |  |
| 2018 | לבבות מלכותיים | אלכס | סרט טלוויזיה של ערוץ Hallmark |
| 2018 | כריסמס בארמון | המלך אלכסנדר בות' | סרט טלוויזיה של ערוץ הולמרק |
הערות שוליים

↑  "Diet Coke 'hunk' to return in TV ad campaign". The Guardian. 28 בינואר 2013. {{cite web}}:  (עזרה)
↑  "History of hunks: Diet Coke's leading man returns". Hello Magazine. 4 בפברואר 2013. {{cite web}}:  (עזרה)
↑  "5 MINUTES WITH ANDREW COOPER: MODEL, JUICING GURU & DIET COKE HUNK". Luxury London. 1 באוגוסט 2016. {{cite web}}:  (עזרה)(הקישור אינו פעיל, September 2019)
↑  "Andrew Cooper Makes His Moves From Modeling, Acting To Business Seamlessly". Daman.co.id. 20 בדצמבר 2016. {{cite web}}:  (עזרה)
↑  "What to Watch on Saturday: James Brolin is the cowboy king of Hallmark's 'Royal Hearts'". The News & Observer. 24 בפברואר 2018. {{cite web}}:  (עזרה)
↑  Jessica Leigh Mattern, Hallmark's 'Christmas at the Palace' Was Filmed at One of the Most Regal Places Ever, Country Living, ‏NaN בundefined NaN
↑  "The Mutz Nutz". The Mutz Nutz. נבדק ב-26 בפברואר 2018. {{cite web}}:  (עזרה)
↑  "Juice Manifesto by Andrew Cooper". Youtube. 21 באוקטובר 2016. {{cite web}}:  (עזרה)
↑  "Juice Manifesto". Chronicle Books. נבדק ב-26 בפברואר 2018. {{cite web}}:  (עזרה)
↑  "Connecting to Alex - Royal Hearts". Hallmark Channel. נבדק ב-26 בפברואר 2018. {{cite web}}:  (עזרה)
↑  "Andrew Cooper as Alex on Christmas at the Palace". Hallmark Channel. נבדק ב-2019-08-30.
| --- | --- |
בקרת זהויות :  GND: 1130810526  ISNI: 0000 0004 5930 6864  LCCN: n2016019568  NTA: 405095716  VIAF: 171147118359026342528   WorldCat (עם VIAF): 171147118359026342528
ארגון מל"מ - מתמודדים למען מתמודדים
הערות שוליים

↑  בג"ץ 5777/05 בזכות - המרכז לזכויות אדם של אנשים עם מוגבלויות נ' שר הבריאות - פסיקה
↑  פסק דין בתיק בג"ץ  133/10, באתר "מדינת ישראל - הרשות השופטת"
↑  רותי אברהם, עתירת פגועי נפש: בטלו את השיוך הכפוי למוסדות, באתר News1 מחלקה ראשונה, 6 בינואר 2010;
מדוע אסור לנו ומותר לכם?, באתר News1 מחלקה ראשונה, 5 בדצמבר 2011
↑  פסק דין בתיק בג"ץ 4090/12, באתר "מדינת ישראל - הרשות השופטת"
↑  צביאל רופא, להיפטר מהאימה, באתר הארץ, 7 ביוני 2012;
רוני לינדר-גנץ, לאפשר לפגועי נפש לבחור את המוסד בו יאושפזו, באתר TheMarker‏, 12 באוגוסט 2012;
גלי וינרב ויניב מגל, ‏נפגעי הנפש עותרים: תנו לנו לבחור בית חולים, באתר גלובס, 1 בספטמבר 2012
↑  הצעת החוק לבחירת מקום האשפוז
↑   רוני לינדר, הצעת חוק: פגוע נפש יוכל לבחור באיזה מוסד פסיכיאטרי להתאשפז, באתר TheMarker‏, 26 במרץ 2014
↑  אחוז תפוסה בבתי החולים הפסיכיאטריים, באתר משרד הבריאות
↑   רוני לינדר, משרד הבריאות משלה חולים פסיכיאטרים: לא באמת יכולים לבחור היכן להתאשפז, באתר TheMarker‏, 22 ביולי 2015
↑   דליה וירצברג-רופא, מפחדים למות קשורים למיטה, באתר הארץ, 21 ביוני 2015
↑  דו"ח הקשירות
↑  "פורצות דרך: 20 נשים שמשנות את פני הרפואה הישראלית", יעל בלקין, TheMarker,‏ 5 ביוני 2018
↑  הנאום בכנסת מול יעקב ליצמן, 8 דקות
↑  אצל קרן נויבך בתוכנית סדר יום על היוזמה להקים ועדת חקירה ממלכתית
↑  "דורשים ועדת חקירה ממלכתית", הארץ, 28 באוגוסט 2018
↑  ארגון בזכות - המרכז לזכויות אדם של אנשים עם מוגבלויות תומך ביוזמת מל"מ - מתמודדים למען מתמודדים להקים ועדת חקירה ממלכתית לנושא האשפוז הפסיכיאטרי בראשות השופטת בדימוס, גב' דליה דורנר, 5 בספטמבר 2018
↑  מפלגת צדק חברתי צירפה לשורותיה את מל"מ כדי לפעול להקמת הוועדה
↑  נציבות שוויון זכויות לאנשים עם מוגבלות תומך ביוזמת מל"מ להקים ועדת חקירה ממלכתית לנושא האשפוז בבריאות הנפש, 9 באוקטובר 2018
↑  מכתבו של דן בנטל, מנהל האגף לביקורת מערכת הבריאות במשרד מבקר המדינה
↑  דורשים ועדת חקירה
אנטי-מנסרה

אנטי-מנסרה משושה משוכללת
פריסה של אנטי-מנסרה
בגאומטריה, אנטי-מנסרה הוא פאון המורכב משני מצולעים חופפים המצויים במישורים מקבילים, המחוברים בעזרת משולשים  בצורה הבאה: כל צלע של המצולע מחוברת לצלע של משולש, ובנוסף המשולשים מחוברים בצלעותיהם. המצולעים מכונים בסיסים, והמשולשים מעטפת המנסרה.
אנטי-מנסרה ישרה היא אנטי-מנסרה שהמשולשים בה הם משולשים שווי שוקיים, או באופן שכל הישרים המחברים קודקודים מתאימים של המצולעים מאונכים להם.
אם המצולעים משוכללים והמשולשים שווי-צלעות, האנטי-מנסרה נקראת אנטי-מנסרה משוכללת. אנטי-מנסרות משוכללות הן פאונים משוכללים למחצה.
ראו גם

מנסרה
אנטון קורושץ

אנטון קוֹרוֹשֶץ (בסרבו-קרואטית: Anton Korošec, בסרבית קירילית: Антон Корошец‏; 18 במאי 1872, ביסריאנה, האימפריה האוסטרו-הונגרית – 14 בדצמבר 1940, בלגרד, ממלכת יוגוסלביה) היה כומר קתולי ופוליטיקאי יוגוסלבי ממוצא סלובני, אשר כיהן כראש ממשלת ממלכת יוגוסלביה ובהמשך כשר הפנים ושר החינוך של הממלכה. קורושץ נודע כאנטישמי והיה ממובילי החקיקה האנטי-יהודית בממלכה.
ביוגרפיה

קורושץ נולד בעיירה ביסריאנה אשר בסלובניה. הוא רכש השכלה תיכונית במריבור. ב-1895 הוסמך לכמורה וב-1905 הוסמך לדוקטור בתאולוגיה מאוניברסיטת גראץ. הוא הצטרף למפלגת העם של סלובניה וב-1918 כיהן כסגן נשיא בממשלה הראשונה של ממלכת הסרבים, הקרואטים והסלובנים. לאחר רציחתו של הפוליטיקאי הקרואטי סטייפן ראדיץ' במהלך ישיבת פרלמנט, מינה אותו אלכסנדר הראשון, מלך יוגוסלביה לראש הממשלה כדי להרגיע את הרוחות, אך לאחר מספר חודשים פוטר בשל עמדותיו הלאומניות-סלובניות. ב-1933 הוגלה מהבירה בלגרד לאי חוואר בדלמטיה לחוף הים האדריאטי. לאחר רציחתו של אלכסנדר הראשון בפריז ומינויו של הנסיך פאבלה לעוצר המלוכה שב קורושץ לבלגרד. בין 1935 ל-1938 כיהן כשר הפנים של הממלכה. בפברואר 1939 מונה לשר החינוך בממשלתו של דראגישה צבטקוביץ'. קורושץ תמך בהתקרבות לגרמניה הנאצית והצטרפותה של יוגוסלביה להסכם הצלת-צדדי, כאשר כחלק מתהליך זה הוחלה בממלכה חקיקה אנטי-יהודית.
קורושץ היה ידוע בדעותיו האנטישמיות, יזם והוביל את תהליך החקיקה להגבלת כניסת היהודים למוסדות החינוך, והגבלת עיסוקם בענפי מסחר שונים. ראשי יהדות יוגוסלביה נפגשו עם שרי ממשלת יוגוסלביה ואף עם הנסיך פאבלה ונמסר להם כי זהו תהליך שנועד לרצות את גרמניה הנאצית והוא זמני. ב-4 באוקטובר 1940 פורסמו תקנות רשמיות שהגבילו את הפעילות הכלכלית של יהודי יוגוסלביה וקבעו נומרוס קלאוזוס במוסדות להשכלה גבוהה. האליטה האינטלקטואלית היוגוסלבית וכן מספר שרים וחברי פרלמנט מתחו ביקורת נוקבת על החלת החוקים, אך קורושץ בסדרת נאומים בפרלמנט הגן על התחיקה בטענה שהיא נדרשת כדי ליצור יחסים תקינים עם גרמניה הנאצית. בעיתונות היוגוסלבית התפרסמו מספר פעמים התבטאויות אנטישמיות מצידו. קורושץ פעל לגירושם מיוגוסלביה של פליטים יהודים מגרמניה, אוסטריה וצ'כוסלובקיה. בהמשך, הוגבלו גיוסם של יהודים לצבא וקבלתם לקורסי קצינים. הרב הראשי של יהדות יוגוסלביה ד"ר יצחק אלקלעי אולץ להתפטר מתפקידו.
אנטון קורושץ הלך לעולמו ב-14 בדצמבר 1940 בבלגרד והוא בן 68 שנים ונקבר בליובליאנה.
הערות שוליים

1 2  ג'ני לבל, עד הפתרון הסופי, היהודים בבלגרד 1521 - 1942, הוצאת הקיבוץ המאוחד, 2006, באתר דעת, אוחזר ב-30 במרץ 2014.
| --- | --- |
בקרת זהויות :  BnF: cb133400289 (data)  GND: 119081032  ISNI: 0000 0000 5538 1040  LCCN: n92116997  NKC: js20020805411  SUDOC: 137384092  VIAF: 37718863   WorldCat (עם VIAF): 37718863
בורלנד

| --- | --- |

 נתונים כלליים
 מייסדים:  Niels Jensen   Ole Henriksen   Mogens Glad   Philippe Kahn  
 תקופת הפעילות:  1983–הווה (כ־41 שנים)
 חברת אם:  מיקרו פוקוס 
 מיקום המטה:  אוסטין 
 משרד ראשי:  אוסטין, טקסס, ארצות הברית
 ענפי תעשייה:  תוכנות מחשב
 מוצרים עיקריים:  Borland CaliberRM   Borland SilkCentral Test Manager   Borland SilkTest   Borland SilkPerformer   Borland Gauntlet   Borland StarTeam   Borland Together   Borland Tempo   Borland Caliber DefineIT
 הכנסות:  172 מיליון דולר (2008)
 רווח:  269,000,000 דולר אמריקאי (נכון ל־2007) 
 עובדים:  1,100 (2008)
  
 borland.com
 
בורלנד הייתה חברת תוכנה אמריקנית. מטה החברה  היה ממוקם בעיר קופרטינו אשר בקליפורניה. החברה נוסדה בשנת 1981 באירלנד, על ידי שלושה אזרחים דנים: נילס ינסן, אולה הנריקסן ומורגנס גלד. בורלנד העולמית הפכה חברה ציבורית פחות משנתיים לאחר מכן, לאחר שנרשמה בקליפורניה ב־2 במאי 1983. פיליפ קאהן שימש כנשיא החברה הראשון ובמשך מרבית שנותיה של החברה לאחר מכן.
תולדות החברה

כמעט מרגע היווסדה נחשבו מוצרי בורלנד למובילים בתחומם ולפורצי דרך. בראשית דרכה בלטו תוכנת Sidekick, תוכנית TSR שכללה מחשבון ועזרי ניהול זמן בימים ש־DOS הריץ רק תוכנה אחת בכל זמן, וסביבת הפיתוח והמהדר Turbo Pascal.
החברה הייתה בין המובילות בפיתוח תוכנות לסביבת DOS והחלוצות בפיתוח מחולל יישומים. בשנות ה־90 מחולל היישומים שלה שנקרא בשם פרדוקס היה דומיננטי בשוק. היא הייתה גם הראשונה שהשקיעה מאמצים רבים, להגר לסביבת התכנות מונחה העצמים. לצורך זה שכתבה את גיליון הנתונים האלקטרוני שלה, Quattro Pro.
עיקר התמחותה בשפות תוכנה, במהדרים ובסביבת פיתוח משולבת (IDE). סדרת המהדרים שלה, שמרכיביה כונו "טורבו", זכתה להצלחה רבה, בזכות נוחות העבודה, איכות המוצר והמחיר הנמוך. המהדר הראשון בסדרה היה Turbo Prolog, מהדר לשפת Prolog, ואחריו באו Turbo Pascal, מהדר לשפת פסקל ו־Turbo C, מהדר לשפת C. מהדר נוסף נועד לשפת בייסיק ועוד.
המהדרים שלה נודעו ביכולות הטכניות שלהם. הם היו מוציאים קובצי הרצה אופטימליים ומהירים יותר משל התוכנות המקבילות של חברת מיקרוסופט, שבתקופת הזוהר של בורלנד הייתה שחקן זניח בשוק המהדרים.
בעקבות הדומיננטיות של מיקרוסופט בשוק מחוללי היישומים החליטה בורלנד להתמקד בתחום התכנות, ולמכור את כל המוצרים האחרים שלה. ולהתמקד במהדרים ובסביבות פיתוח למתכנתים.
במענה ל־Visual Basic של מיקרוסופט פיתחה בורלנד מוצר דומה בשם דלפי המבוסס על שפת פסקל והוא למעשה היורש של ה-Turbo Pascal שלה. בשנת 2003 התאימה סביבת הפיתוח בורלנד דלפי 8 עבור פלטפורמת .NET של מיקרוסופט.
מוצרים נוספים של החברה היו: בסיס נתונים InterBase, סביבת הפיתוח JBuilder ל-Java ו-Turbo Assembler לפיתוח בשפת סף.
בתחילת שנות ה-2000 החלה בורלנד להתמחות בפתרונות לניהול מחזור חיי יישום (ALM). לשם כך רכשה את חברת TogetherSoft המתמחה בתחום ה- UML, חברת Segue המתמחה בתחום הבדיקות, וחברת StarBase שהביאה עימה פתרון לניהול דרישות וניהול תצורה. במסגרת זו ביקשה בורלנד להציע חלופה לקו מוצרי Rational מבית IBM, בכך שהיא מציעה פתרון כולל, משלב ניהול דרישות התוכנה ועד לבדיקת המוצר הסופי, דרך ניהול תקלות, תצורה ותכנון חזותי.
בשנת 2006 העבירה בורלנד את כל סביבות הפיתוח מתוצרתה (Delphi, C++Builder, JBuilder) לחברת-בת חדשה בשם CodeGear, שהתבססה על מחלקת הפיתוח שלה. ב-2008 נרכשה חברה זו על ידי חברת Embarcadero Technologies.
ב-2009 היא נרכשה על ידי חברת התוכנה האנגלית מיקרו פוקוס.
הערות שוליים

↑  הכנסות בורלנד גדלו בשנת 2001 ב-16% ל-222 מיליון דולר , באתר TheMarker‏, 4 בפברואר 2002
↑  בורלנד מרחיבה את Borland JBuilder לתמיכה במספר רב של יצרני סלולר, באתר TheMarker‏, 11 ביוני 2001
בורלנד משיקה גירסה חדשה של Enterprise Studio לג'אווה, באתר TheMarker‏, 15 באוגוסט 2001
↑  שירות גלובס, ‏בורלנד החלה באספקות דלפי 8 למסגרת דוט.נט של מיקרוסופט, באתר גלובס, 30 בדצמבר 2003
↑  חברת התוכנה בורלנד השיקה את גרסה 6.5 של מסד הנתונים אינטרבייס ומשפחה חדשה של שרתי יישומים, באתר TheMarker‏, 8 בינואר 2002
↑  בורלנד תספק ל-SAP את סביבת פיתוח היישומים Borland Jbuilder, באתר TheMarker‏, 7 ביוני 2001
↑  בורלנד משיקה מערך תוכנה משולב של תכנון, פיתוח ופריסת יישומים לחלונות, באתר TheMarker‏, 21 בינואר 2002
| --- | --- |
בקרת זהויות :  NLI: 987007605138705171  GND: 2102248-3  ISNI: 0000 0001 0670 5325  LCCN: n84217239  NKC: kn20050603005  SUDOC: 029636205  VIAF: 147098722   WorldCat (עם VIAF): 147098722
בופאל (מדינה בהודו)

| --- | --- |

 
 מדינת בופאל על רקע הודו
 ממשל
 ראש הרשות המבצעת:  ראש השרים
 ראש השרים:  שנקר דיאל שרמה
 שפה נפוצה:  הינדי 
 עיר בירה:  בופאל
 היסטוריה
 תאריכי הקמה:  1 ביוני 1949 
 תאריכי פירוק:  1 בנובמבר 1956 
 ישות קודמת:  Bhopal State 
 ישות יורשת:  מאדהיה פרדש 
 אוכלוסייה בעבר:  836,474 (נכון ל־מרץ 1951)
 
בופאל (באנגלית: Bhopal State; בהינדי: भोपाल राज्य) הייתה מדינה הודית, שהתקיימה בין 1949 ל-1956. המדינה הוקמה מתוך המדינה הנסיכותית בופאל, ואוחדה עם מדינות שכנות ליצירת מאדהיה פרדש ב-1956.
היסטוריה

לפני עצמאות הודו, המדינה הנסיכותית בופאל הייתה מונרכיה שנשלטה בידי נוואבים ששלטונם עבר בירושה. בעת עצמאות הודו הנסיכויות בהודו הבריטית שוחררו מהתחייבויות האמנה שלהן כלפי הבריטים וקיבלו את הזכות להחליט האם להצטרף לאחת מהדומיניונים החדשים של הודו ופקיסטן. במרץ 1948 הביע הנוואב האחרון את רצונו לשלוט בבופאל כמדינה עצמאית. עם זאת, מרידות נגד שלטונו פרצו בדצמבר 1948, והובילו למעצרם של מנהיגים בולטים, בהם שנקר דיאל שרמה. מאוחר יותר שוחררו העצורים הפוליטיים וב-30 באפריל 1949 חתם הנוואב על מסמך הצטרפות לדומיניון של הודו. הנוואב המשיך לנהל את המדינה במהלך מאי 1949, וב-1 ביוני 1949 בופאל עברה לשליטת ממשלת הודו והוכרזה כמדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בשליטתה הישירה של ממשלת הודו, על ידי נציב ראשי שימונה על ידי נשיא הודו.
במהלך הארגון מחדש של מדינות הודו בשנת 1956, מדינת בופאל שולבה במדינת מאדהיה פרדש, ובירתה, בופאל הוכרזה כבירת המדינה החדשה שהוקמה.
ממשל ופוליטיקה

הקונגרס הלאומי ההודי זכה בבחירות היחידות שנערכו לאספה המחוקקת של בופאל ב-1952, כשהוא זוכה ב-25 מתוך 30 המושבים. שנקר דיאל שרמה שימש כראש השרים של המדינה.
בירת המדינה הייתה בופאל.
הערות שוליים

↑  Rang Lal, India Census Commissioner, Madhya Bharat & Bhopal, Census of India, 1951, Volume XV, Madhya Bharat & Bhopal, 1954‏, JSTOR saoa.crl.25804804
↑  S.R. Bakshi and O.P. Ralhan (2007). Madhya Pradesh Through the Ages. Sarup & Sons. p. 360. ISBN 978-81-7625-806-7.
↑  Neeraj Santoshi, Six events that changed history and geography of Madhya Pradesh, Hindustan Times, ‏14 באוגוסט 2014
↑  Statistical Report on General Election, 1951 to The Legislative Assembly of Bhopal, Election Commission of India
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
אנדי קול

אנדרו אלכסנדר קול (באנגלית: Andrew Alexander Cole; נולד ב-15 באוקטובר 1971 בנוטינגהאם), הידוע בשם אנדי קול, הוא כדורגלן עבר אנגלי ששיחק בעמדת החלוץ. קול מחזיק במספר השערים הרביעי בגובהו בתולדות הפרמייר ליג עם 187 שערים בסך הכול. הוא זכה בתארים רבים לאורך הקריירה שלו, כולל חמש אליפויות אנגליה וליגת האלופות עם קבוצת מנצ'סטר יונייטד, ומלך שערי הפרמייר ליג ב-1994.
קריירת המועדונים > ראשית הקריירה

קול התחיל את הקריירה שלו במחלקת הנוער של מועדון הכדורגל ארסנל. הוא הצטרף לקבוצת הנוער בשנת 1988, וב-1989 חתם על החוזה המקצועני הראשון שלו במועדון. הוא שיחק פעם אחת בלבד בליגה במדי ארסנל, בגיל 19, כאשר נכנס כמחליף במשחק נגד שפילד יונייטד בליגה הראשונה של הפוטבול ליג בדצמבר 1990. בנוסף, הוא ערך הופעה כמחליף במשחק מגן הצדקה ב-1991 נגד טוטנהאם הוטספר, והותיר רושם רב כאשר שיחק על המגרש.
בעונה שלאחר מכן, 1991/1992, הושאל קול לפולהאם מהליגה השלישית, והבקיע לזכותה שלושה שערים ב-13 משחקים. באמצע העונה הוא הועבר לבריסטול סיטי מהליגה השנייה, תמורת 500,000 לירות שטרלינג - סכום שיא דאז בתולדות המועדון. הוא כבש שמונה שערים ב-12 משחקים עבור בריסטול עד לסיום העונה.
בעונת 1992/1993 הוסיף קול 12 שערים במדי בריסטול סיטי (שכעת שיחקה בליגה הראשונה של הפוטבול ליג, שהפכה לליגת המשנה בכדורגל האנגלי לאחר יצירת הפרמייר ליג), ויצר לעצמו מעמד של כובש שערים צעיר ומצטיין. הוא הפך לאחד מהשחקנים המבוקשים ביותר באנגליה, ושמו נקשר למעבר למספר קבוצות מהפרמייר ליג במהלך עונה זו.
קריירת המועדונים > ניוקאסל יונייטד

בפברואר 1993, באמצעה של העונה, עבר קול לקבוצה אחרת בליגה הראשונה של הפוטבול ליג, ניוקאסל יונייטד, ששילמה תמורתו סכום שיא בתולדות המועדון של 1.75 מיליון לירות שטרלינג. עד לסיום העונה הוא כבש 12 שערים ב-12 משחקים - ממוצע של שער לכל משחק. הוא סייע לניוקאסל לעלות בעונה זו לפרמייר ליג, הליגה הבכירה באנגליה.
לפני פתיחת עונת 1993/1994, מאמן ניוקאסל קווין קיגן הביא את פיטר בירדסלי כשותפו של קול לחוליית ההתקפה בקבוצה, במקומו של דייוויד קיילי. קול הבקיע 34 שערים, שזיכו אותו בתואר מלך שערי הפרמייר ליג, בעונה המחודשת של ניוקאסל בליגה העליונה, וסייע לקבוצתו לסיים במקום השלישי בליגה ולהעפיל להשתתפות בגביע אופ"א. הוא הבקיע 41 שערים בסך הכל בכל המסגרות, ובכך שבר את שיא כיבושי השערים של המועדון, שהיה שייך להויי גלאשר ונקבע כמעט 70 שנים קודם לכן. באותה עונה הוא זכה בתואר הכדורגלן הצעיר של השנה בליגה האנגלית, בגיל 22.
בעונת 1994/1995 כבש קול תשעה שערים ב-18 משחקים בפרמייר ליג במדי ניוקאסל. בגביע אופ"א באותה עונה, שהיה הטורניר האירופי הראשון שלו, הוא סייע לקבוצתו להעפיל לסיבוב השני, ואף כבש שלושער במשחק מול רויאל אנטוורפן. הוא סיים את תקופתו בניוקאסל עם סך של 68 שערים ב-84 משחקים, אחוז הכיבושים השני בטיבו בתולדות הקבוצה.
קריירת המועדונים > בלקברן רוברס

הגעתו של רוד ואן ניסטלרוי למנצ'סטר יונייטד פגמה פעם נוספת בסיכוייו של קול להשתלב בהרכב הקבוצה, ובדצמבר 2001 הוא הועבר לבלקברן רוברס תמורת 8 מיליון לירות שטרלינג. כחודשיים לאחר הגעתו זכה קול עם בלקבורן בגביע הליגה האנגלית לעונת 2001/2002, תוך שהוא כובש את שער הניצחון במשחק הגמר נגד טוטנהאם הוטספר. בכך השלים קול זכייה בכל הטורנירים המקומיים באנגליה, בנוסף לגביע האירופי, במהלך הקריירה. הוא כבש 13 שערים ב-20 משחקים בכל המסגרות במדי בלקבורן עד לסיום העונה, ובסך הכול כבש 18 שערים בעונה זו.
בעונה הבאה, 2002/2003, השתתף קול עם בלקבורן בגביע אופ"א, בעקבות הזכייה בגביע הליגה בעונה הקודמת. הוא כבש שער אחד במסגרת הטורניר, והגיע עם קבוצתו עד לסיבוב השני. בעונה זו חידש קול את השותפות בחוליית ההתקפה עם דווייט יורק, לאחר שגם יורק עבר ממנצ'סטר לבלקבורן. קול סיים את העונה עם שבעה שערי ליגה ב-34 משחקים. הוא סייע לבלקבורן לסיים במקום השישי בפרמייר ליג, ובכך להשיג השתתפות נוספת במפעלים האירופיים.
עונת 2003/2004 הייתה מאכזבת מאוד עבור קול, כאשר בלקבורן הודחה כבר בסיבוב הראשון של גביע אופ"א, ובפרמייר ליג סיימה במקום ה-15 לאחר שהתייצבה בתחתית הליגה במשך כל העונה. למרות זאת, עונה זו היוותה עבורו שיפור מבחינה אישית, לאחר שכבש 11 שערי ליגה. לאחר עונה זו החליט קול לעזוב את בלקבורן.
קריירת המועדונים > השנים האחרונות

13 שנים לאחר שבילה תקופת השאלה קצרה בקבוצה, הצטרף קול לפולהאם לפני פתיחת עונת 2004/2005. הוא היה מלך השערים של פולהאם בעונתו היחידה בקבוצה עם 12 שערים, אך החליט שלא לחדש את חוזהו שעמד על שנה אחת בלבד. בעונת 2005/2006 הצטרף קול לקבוצת מנצ'סטר סיטי, שאותה אימן סטיוארט פירס. פתיחת העונה הראשונה שלו בקבוצה הייתה טובה כאשר כבש תשעה שערים ב-22 משחקים, והסיטי התייצבה בחלק העליון של טבלת הפרמייר ליג. אף על פי כן, פציעה קשה בחודש מרץ מנעה ממנו לשחק עד לסיום העונה, והוא סיים את תקופתו בסיטי מוקדם מהצפוי.
בתחילת עונת 2006/2007 עבר קול לפורטסמות', תמורת סכום שהוערך במיליון ליש"ט. במשך חצי עונה בפורטסמות' הוא הבקיע שלושה שערים בלבד, ובמרץ 2007 הושאל לקבוצת ברמינגהאם סיטי מאליפות הפוטבול ליג - הליגה השנייה בחשיבותה באנגליה. במדי ברמינגהאם שיחק קול חמש פעמים בלבד וכבש שער אחד, נגד וולבס. בסיום העונה הוא חזר לפורטסמות', אך שוחרר מהקבוצה בחודש אוגוסט.
בעונת 2007/2008 חתם קול על חוזה לעונה אחת בסנדרלנד, עולה חדשה לפרמייר ליג. בסנדרלנד הוא התאחד עם המאמן רוי קין, שכשחקן שיתף פעולה עם קול במנצ'סטר יונייטד, ועם דווייט יורק, ששיתף פעולה עם קול במנצ'סטר ובבלקבורן. לאחר שבעה משחקים בסנדרלנד הושאל קול לברנלי מהפוטבול ליג עד לסיום העונה. הוא הבקיע שישה שערים עבור ברנלי, כולל שלושער במשחק מול קווינס פארק ריינג'רס, שהיה השלושער הראשון שלו מזה שבע וחצי שנים. בסיום עונת 2007/08 שוחרר קול מסנדרלנד.
לפני תחילת עונת 2008/2009 הצטרף קול לקבוצת עיר הולדתו, נוטינגהאם פורסט, ששיחקה בפוטבול ליג. לאחר שמיעט לקבל דקות משחק במדי נוטינגהאם, הוא הודיע על פרישתו מכדורגל בנובמבר 2008, ובכך סיים קריירה בת 19 שנים.
קריירה לאחר הפרישה

באוגוסט 2009 החל קול לעבוד כמאמן החלוצים במועדון האדרספילד טאון, תחת לי קלארק, חברו של קול בניוקאסל יונייטד ובפולהאם. בדצמבר 2010 שב קול למנצ'סטר יונייטד ועבד במגרש האימונים של הקבוצה בזמן שסיים קורס באימון. ב-22 באוקטובר 2019 מונה קול למאמן החלוצים והקשרים ההתקפיים בקבוצת סאות'אנד יונייטד לצידו של המאמן הראשי, סול קמפבל, שהצטרפו למועדון במטרה לחלצו מהמקום הלפני אחרון בפוטבול ליג 1.
נבחרת לאומית

קול שיחק לראשונה בנבחרת הלאומית של אנגליה בשנת 1995, והיה חבר בסגל שלה לסירוגין במשך כשבע שנים. עם זאת, הוא מיעט לשחק במדי הנבחרת, וערך בה לאורך הקריירה שלו 15 הופעות במהלכן כבש שער אחד, במשחק מוקדמות גביע העולם מול אלבניה במרץ 2001. מיעוט ההזדמנויות שקיבל בנבחרת התבטאה בכך שאת כל ארבעת משחקיו הראשונים, שהתפרסו על פני מספר שנים, הוא שיחק תחת ארבעה מאמנים שונים.
קול לא זומן על ידי המאמן גלן הודל לטורניר מונדיאל 1998, על אף שהפגין יכולת טובה באותה תקופה במנצ'סטר יונייטד. הודל תירץ את המהלך בכך שקול מרבה להחמיץ מהזדמנויות כיבוש. הוא נפצע זמן קצר לפני יורו 2000, וכך נמנעה ממנו עוד השתתפות בטורניר גדול (גביע העולם ואליפות אירופה). לאחר שלא זומן על ידי סוון-יוראן אריקסון גם למונדיאל 2002, הודיע קול על פרישתו מהנבחרת.
בנוסף, הוא ערך הופעה בודדת בנבחרת אנגליה ב', המשמשת כקבוצת אימונים לשחקנים אנגלים מחליפים.
תארים

אליפות אנגליה (5): 1996, 1997, 1999, 2000, 2001
גביע ה-FA‏ (2):‏ 1996, 1999
מגן הקהילה: 1996, 1997
ליגת האלופות: 1999
הגביע הביניבשתי: 1999
גביע הליגה האנגלית: 2002
הכדורגלן הצעיר של השנה בליגה האנגלית: 1994
נבחרת העונה בפרמייר ליג: 2000